( 112 ) 
b. Motus musculorum retractorum spinarum. 
Eorum actio minor est quam actio musculorum prsecedentium propter 
exiguum fibrarum numerum. Exterius propulsi actione protractorum , 
retractores debent suas fibras inclinare in sensum directionis spinarum. Sed 
quum hi inserantur ad altitudinem ubi in corpus debent reverti, eorum 
actio , fibris parallelismum suum induentibus , in eo versatur ut spinas intus 
retrahant ipsasque tamdiu retineant quamdiu non agunt protractores. 
Manifestum est actionem horum musculorum omnino esse oppositam 
actioni musculorum protractorum. (Vide Cei. Cuvier loc. cit. ) 
Descripsi pag. 64 omnia quae in Lumbricorum progressione observantur. 
Observationes in motus Lumbricorum. 
Numerus, dispositio, forma, etc. musculorum quibus motus diversi 
Lumbrici terrestris insigniuntur efficiunt ut unum ex celerrimis sit 
animal. Optime assimilatur Lumbricus gradiens filo quod extenditur et 
videre est in opere Cei. Lyonet ( notae operis Lesseri ) quanam ratione 
hic auctor hanc comparationem instituat. Motus Lumbrici sunt diversis- 
simi ita ut illos omnes explicare fieri non posset. Sat fuit praecipuos 
exposuisse. Hic dedi tabulam generalem musculorum qui numero 772 
in hoc animalculo constant. 
Tabula generalis musculorum. 
Nomina. 
Num. 
Musculi annulares transversales 
130 
Musculi annulares obliqui 
132 
Musculi recti ventrales 
2 
Musculi recti dorsales 
2 
Musculi protractores spinarum 
249 
Musculi retractores spinarum 
249 
Musculi oris 
6 
Musculi ani 
2 
Numerus musculorum. 
772 
